Kutsekeskharidusõpe on põhihariduse baasil toimuv õpe, mille käigus omandatakse lisaks erialale ka keskharidus. Õppeaeg on vähemalt kolm aastat. Kutsekoolides kutsekeskhariduse õppekava lõpetanutel on alates 2006/2007. õppeaastast võimalik kuni 35 õppenädala (n-ö lisa-aasta) ulatuses õppida täiendavalt  omal valikul üldaineid ja sooritada riigieksameid. See suurendab kutsekoolide lõpetajate konkurentsivõimet edasiõppimiseks kõrghariduses. Vabatahtlik lisa-aasta toimub täiskasvanute gümnaasiumides või gümnaasiumide õhtu- või kaugõppeosakondades ning õpe on tasuta.